### NN 87/2025 (6.6.2025.), Odluka o davanju Lučkoj upravi Splitsko-dalmatinske županije na privremeno gospodarsko korištenje lučkog područja luke posebne namjene - luke nautičkog turizma na dijelu k.o. Drvenik, predio uvala Zirona, Drvenik Veliki, Grad Trogir

VLADA REPUBLIKE HRVATSKE

1190

Na temelju članka 75. stavka 1. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 5. lipnja 2025. donijela

ODLUKU

O DAVANJU LUČKOJ UPRAVI
 SPLITSKO-DALMATINSKE ŽUPANIJE NA PRIVREMENO GOSPODARSKO KORIŠTENJE LUČKOG PODRUČJA LUKE POSEBNE NAMJENE – LUKE NAUTIČKOG TURIZMA NA DIJELU k.o. DRVENIK, PREDIO UVALA ZIRONA, DRVENIK VELIKI, GRAD TROGIR

I.

Ovom Odlukom daje se Lučkoj upravi Splitsko-dalmatinske županije na privremeno gospodarsko korištenje lučko područje luke posebne namjene – luke nautičkog turizma na dijelu k.o. Drvenik, predio uvala Zirona, Drvenik Veliki, Grad Trogir.

II.

Kopneni i morski dio lučkog područja luke posebne namjene – luke nautičkog turizma na dijelu k.o. Drvenik, predio uvala Zirona, Drvenik Veliki, Grad Trogir obilježen je poligonom točaka izraženih u HTRS96/TM projekciji kako slijedi:

|  |  |  |
| --- | --- | --- |
| TOČKA | E | N |
| 1 | 471357,405 | 4812388,529 |
| 2 | 471362,270 | 4812386,011 |
| 3 | 471373,101 | 4812404,937 |
| 4 | 471376,990 | 4812406,507 |
| 5 | 471374,078 | 4812419,710 |
| 6 | 471370,091 | 4812424,333 |
| 7 | 471365,000 | 4812432,075 |
| 8 | 471363,820 | 4812433,736 |
| 9 | 471362,365 | 4812435,122 |
| 10 | 471354,981 | 4812441,606 |
| 11 | 471353,784 | 4812438,427 |
| 12 | 471349,417 | 4812443,036 |
| 13 | 471348,280 | 4812443,807 |
| 14 | 471347,196 | 4812444,096 |
| 15 | 471334,359 | 4812450,978 |
| 16 | 471329,318 | 4812453,699 |
| 17 | 471320,482 | 4812458,989 |
| 18 | 471315,908 | 4812461,541 |
| 19 | 471309,809 | 4812464,942 |
| 20 | 471299,477 | 4812470,428 |
| 21 | 471295,842 | 4812472,364 |
| 22 | 471287,803 | 4812477,439 |
| 23 | 471280,984 | 4812481,422 |
| 24 | 471276,645 | 4812482,600 |
| 25 | 471273,997 | 4812483,238 |
| 26 | 471255,803 | 4812487,546 |
| 27 | 471252,579 | 4812488,414 |
| 28 | 471249,815 | 4812489,334 |
| 29 | 471249,624 | 4812488,728 |
| 30 | 471240,883 | 4812491,485 |
| 31 | 471235,748 | 4812492,868 |
| 32 | 471235,771 | 4812493,018 |
| 33 | 471226,722 | 4812496,431 |
| 34 | 471216,841 | 4812500,309 |
| 35 | 471207,537 | 4812502,317 |
| 36 | 471199,587 | 4812503,470 |
| 37 | 471182,602 | 4812508,817 |
| 38 | 471179,997 | 4812509,654 |
| 39 | 471176,507 | 4812510,777 |
| 40 | 471172,848 | 4812511,953 |
| 41 | 471173,194 | 4812513,937 |
| 42 | 471170,540 | 4812514,835 |
| 43 | 471166,050 | 4812519,316 |
| 44 | 471159,898 | 4812521,967 |
| 45 | 471157,139 | 4812523,147 |
| 46 | 471150,408 | 4812528,088 |
| 47 | 471135,539 | 4812530,977 |
| 48 | 471127,047 | 4812534,770 |
| 49 | 471119,662 | 4812537,333 |
| 50 | 471114,226 | 4812539,201 |
| 51 | 471106,214 | 4812541,936 |
| 52 | 471103,312 | 4812542,928 |
| 53 | 471101,556 | 4812543,710 |
| 54 | 471089,142 | 4812546,284 |
| 55 | 471076,867 | 4812547,705 |
| 56 | 471062,821 | 4812552,969 |
| 57 | 471052,362 | 4812553,057 |
| 58 | 471050,153 | 4812553,167 |
| 59 | 471045,605 | 4812553,809 |
| 60 | 471032,307 | 4812553,449 |
| 61 | 471014,802 | 4812553,214 |
| 62 | 471010,890 | 4812553,135 |
| 63 | 470998,014 | 4812553,347 |
| 64 | 470993,096 | 4812552,955 |
| 65 | 470981,555 | 4812552,933 |
| 66 | 470982,454 | 4812522,935 |
| 67 | 471055,429 | 4812520,190 |
| 68 | 471048,390 | 4812429,410 |
| 69 | 471181,200 | 4812397,810 |
| 70 | 471315,460 | 4812387,923 |
| 71 | 471320,220 | 4812388,483 |
| 72 | 471320,640 | 4812386,523 |
| 73 | 471335,480 | 4812388,903 |
| 74 | 471349,620 | 4812390,163 |
| 75 | 471357,405 | 4812388,522 |

III.

Ukupna površina lučkog područja luke posebne namjene – luke nautičkog turizma na dijelu k.o. Drvenik, predio uvala Zirona, Drvenik Veliki, Grad Trogir iznosi 34.237 m², sve kako je prikazano na grafičkoj podlozi koja se nalazi u Prilogu 1. ove Odluke i njezin je sastavni dio, a ne objavljuje se u »Narodnim novinama«.

IV.

Lučko područje iz točke II. ove Odluke daje se Lučkoj upravi Splitsko-dalmatinske županije na privremeno gospodarsko korištenje na razdoblje od jedne godine, računajući od dana preuzimanja upravljanja lučkim područjem.

Ova Odluka ukinut će se ukoliko se u vremenskom razdoblju iz stavka 1. ove točke donese odluka o davanju koncesije i temeljem iste zaključi ugovor o koncesiji u svrhu korištenja lučkog područja luke posebne namjene – luke nautičkog turizma iz točke II. ove Odluke ili ako se izmijeni Prostorni plan Splitsko-dalmatinske županije te se lučko područje iz točke II. ove Odluke obuhvati u područje luke otvorene za javni promet.

V.

Lučka uprava Splitsko-dalmatinske županije dužna je na lučkom području iz točke II. ove Odluke voditi brigu o održavanju, upravljanju, zaštiti i unaprjeđenju lučkog područja, osigurati nesmetano obavljanje lučkog prometa, tehničko-tehnološkog jedinstva i sigurnost plovidbe te osigurati pružanje usluga od općeg interesa, usluge dizanja i/ili spuštanja plovila te druge usluge nužne za funkcioniranje luke.

VI.

Na lučkom području iz točke II. ove Odluke, Lučka uprava Splitsko-dalmatinske županije dužna je osigurati red, čuvanje i zaštitu objekata, plovila i opreme, koji su zatečeni na lučkom području na dan preuzimanja luke te je za zatečena plovila dužna ponuditi ugovore o vezu vremenski ograničene sukladno točki IV. stavku 1. ove Odluke.

VII.

U cilju ispunjavanja obveza iz točaka V. i VI. ove Odluke, Lučka uprava Splitsko-dalmatinske županije će u ime Republike Hrvatske, a za svoj račun ostvarivati prihode s naslova pruženih usluga od općeg interesa, usluga dizanja i/ili spuštanja plovila te drugih usluga neophodnih za funkcioniranje luke.

VIII.

Donošenjem ove Odluke Lučka uprava Splitsko-dalmatinske županije stječe pravo preuzeti upravljanje lučkim područjem luke posebne namjene – luke nautičkog turizma na dijelu k.o. Drvenik, predio uvala Zirona, Drvenik Veliki, Grad Trogir.

Lučka uprava Splitsko-dalmatinske županije dužna je u roku od 10 dana od dana donošenja ove Odluke preuzeti upravljanje lučkim područjem luke posebne namjene – luke nautičkog turizma na dijelu k.o. Drvenik, predio uvala Zirona, Drvenik Veliki, Grad Trogir.

IX.

Ova Odluka objavljuje se u »Narodnim novinama«.

Obrazloženje

Županijska skupština Splitsko-dalmatinske županije je na sjednici održanoj 25. svibnja 1998. donijela Odluku o davanju na uporabu i korištenje luke posebne namjene – luke nautičkog turizma u Velom Drveniku, klasa: 022-04/98-02/65, urbroj: 2181/1-2-98-1, kojom je društvu »Zirona« d.o.o. Veliki Drvenik dana koncesija za korištenje luke posebne namjene županijskog značaja – luke nautičkog turizma u Velom Drveniku.

Županijska skupština Splitsko-dalmatinske županije je na sjednici održanoj 17. srpnja 2008. donijela Odluku o izmjenama i dopunama Odluke o davanju na uporabu i korištenje luke posebne namjene – luke nautičkog turizma u Velom Drveniku, klasa: 022-04/08-02/239, urbroj: 2181/1-02-08-01, kojom je istom društvu dano pravo dovršetka izgradnje i gospodarskog korištenja predmetne luke nautičkog turizma te je proširena površina područja koje se daje u koncesiju. Temeljem navedenih Odluka između Splitsko-dalmatinske županije i društva »Zirona« d.o.o. 22. srpnja 2008. sklopljen je Ugovor o koncesiji na pomorskom dobru u svrhu dovršetka izgradnje i gospodarskog korištenja luke nautičkog turizma na dijelu k.o. Drvenik, predio uvala Zirona, klasa: 022-04/08-02/239 UG, urbroj: 2181/01-02-08-01.

Po isteku koncesije društva Zirona d.o.o. koje je upravljalo predmetnom lukom nautičkog turizma u razdoblju od 1. kolovoza 2008. do 31. srpnja 2023. utvrđeno je kako nisu ispunjeni zakonski preduvjeti za dodjelu koncesije na pomorskom dobru, budući da se Prostornim planom Splitsko – dalmatinske županije predmetna luka planira obuhvatiti u luku otvorenu za javni promet.

Ministarstvo mora, prometa i infrastrukture zaprimilo je dopis Splitsko-dalmatinske županije, Upravnog odjela za turizam, pomorstvo i promet, klasa: 342-04/23-0001/0217, urbroj: 2181/1-06-02-01/05-24-0003, od 29. studenoga 2024., kojim se predlaže donošenje odluke o davanju na privremeno gospodarsko korištenje lučkog područja luke posebne namjene – luke nautičkog turizma na dijelu k.o. Drvenik, predio uvala Zirona, Drvenik Veliki, Grad Trogir Lučkoj upravi Splitsko-dalmatinske županije, s obzirom na to da se nisu stekli uvjeti za dodjelu koncesije na pomorskom dobru.

Sukladno članku 75. stavku 1. Zakona o pomorskom dobru i morskim lukama (»Narodne novine«, broj 83/23.) Vlada Republike Hrvatske može u slučaju izvanrednih okolnosti koje se nisu mogle predvidjeti, izbjeći i otkloniti, neovisno o značaju zahvata sukladno dokumentima prostornoga uređenja, radi brige o javnom interesu, brige o lučkom području luke posebne namjene ili radi sprječavanja nastanka štete (npr. nije dovršen postupak dodjele nove koncesije, dosadašnji koncesionar je umro ili prestao postojati, istekao je rok koncesije, a nisu ispunjene pretpostavke za dodjelu nove koncesije, luka se nezakonito koristi) donijeti odluku o davanju na privremeno gospodarsko korištenje lučkog područja luke posebne namjene lučkoj upravi.

Predmetnom Odlukom daje se Lučkoj upravi Splitsko-dalmatinske županije lučko područje luke posebne namjene – luke nautičkog turizma na dijelu k.o. Drvenik, predio uvala Zirona, Drvenik Veliki, Grad Trogir na privremeno gospodarsko korištenje na rok od godine dana računajući od dana preuzimanja upravljanja lučkim područjem. Lučko područje koje se daje na privremeno gospodarsko korištenje obuhvaća lučko područje koje se u naravi koristi kao luka nautičkog turizma.

Naime, kako se radi o luci u kojoj je privezan određen broj plovnih objekata, upravljanje je potrebno povjeriti pravnom subjektu koji ima znanja i iskustva u upravljanju lukom, a Lučka uprava Splitsko-dalmatinske županije je osnovana upravo radi upravljanja, gradnje i korištenja luka otvorenih za javni promet. Ovom Odlukom onemogućit će se nelegalno korištenje luke, osigurati red na pomorskom dobru i zaštita plovnih objekata vezanih u luci, spriječiti veće štete na postojećoj infrastrukturi luke zbog neodržavanja, ali i štete koja bi se mogla dogoditi uslijed odsustva skrbi nad plovnim objektima ili problema s vezanjem istih te osigurati zakonito korištenje luke.

Predmetnom Odlukom zadužuje se Lučka uprava Splitsko-dalmatinske županije voditi brigu o održavanju, upravljanju, zaštiti i unaprjeđenju lučkog područja, osigurati nesmetano obavljanje lučkog prometa, tehničko-tehnološkog jedinstva i sigurnost plovidbe te osigurati pružanje usluga od općeg interesa, usluge dizanja i/ili spuštanja plovila te druge usluge nužne za funkcioniranje luke. Također, dužna je osigurati red, čuvanje i zaštitu objekata, plovila i opreme, koji su zatečeni na lučkom području na dan preuzimanja luke te je za zatečena plovila dužna ponuditi ugovore o vezu.

U cilju ispunjavanja navedenih obveza Lučka uprava Splitsko-dalmatinske županije će u ime Republike Hrvatske, a za svoj račun ostvarivati prihode s naslova pruženih usluga od općeg interesa, usluga dizanja i/ili spuštanja plovila te drugih usluga neophodnih za funkcioniranje luke.

UPUTA O PRAVNOM LIJEKU

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana primitka ove Odluke.

Klasa: UP/I-022-03/25-04/11
 Urbroj: 50301-27/20-25-2
 Zagreb, 5. lipnja 2025.

Predsjednik
 mr. sc. Andrej Plenković, v. r.